คำสั่งกระทรวงกลาโหมคำสั่งกระทรวงกลาโหมที่ ๒๑๖/๒๕๕๗เรื่องหลักเกณฑ์ วิธีการ และเงื่อนไขในการเลื่อนชั้นเงินเดือนตามคุณวุฒิที่บรรจุเข้ารับราชการเป็นข้าราชการทหาร[๑] โดยที่คณะรัฐมนตรีได้มีมติเมื่อวันที่ ๑๐ เมษายน พ.ศ. ๒๕๕๕กำหนดให้มีการปรับอัตราเงินเดือนแรกบรรจุของข้าราชการสมควรเลื่อนชั้นเงินเดือนข้าราชการทหารซึ่งได้รับการบรรจุและแต่งตั้งเข้ารับราชการก่อนวันที่๑ มกราคม พ.ศ. ๒๕๕๖ และวันที่ ๑ มกราคม พ.ศ. ๒๕๕๗ แล้วแต่กรณี เพื่อเป็นการรักษาขวัญและกำลังใจของข้าราชการทหารจากการปรับอัตราเงินเดือนแรกบรรจุของข้าราชการทหารเพื่อมิให้ผู้ที่บรรจุเข้ารับราชการใหม่ได้รับเงินเดือนสูงกว่าผู้ที่บรรจุเข้ารับราชการมาก่อนในระดับและคุณวุฒิเดียวกันรัฐมนตรีว่าการกระทรวงกลาโหมจึงกำหนดหลักเกณฑ์ วิธีการและเงื่อนไขในการเลื่อนชั้นเงินเดือนตามคุณวุฒิที่บรรจุเข้ารับราชการเป็นข้าราชการทหารเพื่อชดเชยแก่ข้าราชการทหารผู้ได้รับผลกระทบจากการปรับอัตราเงินเดือนแรกบรรจุดังต่อไปนี้๑. ให้ยกเลิกคำสั่งกระทรวงกลาโหมที่ ๕๔๐/๒๕๕๕ เรื่อง หลักเกณฑ์ วิธีการ และเงื่อนไขในการเลื่อนชั้นเงินเดือนตามคุณวุฒิที่บรรจุเข้ารับราชการเป็นข้าราชการทหาร ลงวันที่ ๘ มิถุนายน พ.ศ. ๒๕๕๕๒. ในคำสั่งนี้ข้าราชการทหารผู้ได้รับผลกระทบหมายความว่า ข้าราชการทหารที่ได้รับการบรรจุและแต่งตั้งเข้ารับราชการก่อนวันที่ ๑มกราคม พ.ศ. ๒๕๕๖ และวันที่ ๑ มกราคม พ.ศ. ๒๕๕๗ แล้วแต่กรณี ที่มีเงินเดือนอยู่ในระดับและชั้นที่กระทรวงกลาโหมกำหนดชดเชย หมายความว่าการเลื่อนชั้นหรือเลื่อนระดับและชั้นเงินเดือนของข้าราชการทหารผู้ได้รับผลกระทบโดยตรงจากการปรับอัตราเงินเดือนแรกบรรจุเพิ่มขึ้นจากที่ได้รับอยู่เดิมเพื่อมิให้ผู้ที่บรรจุเข้ามาใหม่ได้รับเงินเดือนสูงกว่าผู้ที่บรรจุเข้ารับราชการมาก่อนในระดับและคุณวุฒิเดียวกัน๓. ข้าราชการทหารผู้ได้รับผลกระทบจะได้รับชดเชยในอัตราใดให้เป็นไปตามบัญชีการเลื่อนชั้นเงินเดือนเพื่อชดเชยแก่ข้าราชการทหารผู้ได้รับผลกระทบแนบท้ายคำสั่งนี้๔. ให้ผู้มีอำนาจเลื่อนชั้นเงินเดือนเป็นผู้ออกคำสั่งเพื่อชดเชยแก่ข้าราชการทหารผู้ได้รับผลกระทบตามห้วงเวลาดังต่อไปนี้(๑) ณ ๑ มกราคม พ.ศ. ๒๕๕๖ให้ชดเชยแก่ข้าราชการทหารที่ได้รับการบรรจุเข้ารับราชการก่อนวันดังกล่าวและมีเงินเดือนตามที่กำหนดให้ได้รับการเลื่อนชั้นเงินเดือนตามบัญชีการเลื่อนชั้นเงินเดือนเพื่อชดเชยแก่ข้าราชการทหารผู้ได้รับผลกระทบบัญชีแนบท้าย ๑ ท้ายคำสั่งนี้(๒) ณ ๑ มกราคม พ.ศ. ๒๕๕๗ให้ชดเชยแก่ข้าราชการทหารที่ได้รับการบรรจุเข้ารับราชการก่อนวันดังกล่าวและมีเงินเดือนตามที่กำหนดให้ได้รับการเลื่อนชั้นเงินเดือนตามบัญชีการเลื่อนชั้นเงินเดือนเพื่อชดเชยแก่ข้าราชการทหารผู้ได้รับผลกระทบบัญชีแนบท้าย ๒ ท้ายคำสั่งนี้ทั้งนี้ ให้ส่วนราชการถือปฏิบัติเพิ่มเติมตามระเบียบกระทรวงการคลังว่าด้วยการเบิกจ่ายเงินเพิ่มการครองชีพชั่วคราวข้าราชการและลูกจ้างประจำของส่วนราชการพ.ศ. ๒๕๔๘๕. เงื่อนไขอื่น ๆ(๑) กรณีที่จะชดเชย ให้ดำเนินการภายหลังการเลื่อนชั้นเงินเดือนจากการพิจารณาบำเหน็จประจำปีการเลื่อน การย้าย หรือการโอน(๒) ข้าราชการทหารที่ได้รับการเลื่อนชั้นเงินเดือนตามคุณวุฒิตามข้อบังคับ กห. ว่าด้วยการเลื่อนชั้นเงินเดือนข้าราชการทหารตามคุณวุฒิให้ชดเชยโดยถือตามคุณวุฒิที่ได้รับการเลื่อนชั้นเงินเดือนตามคุณวุฒินั้น(๓)ข้าราชการทหารที่ได้รับการเลื่อนฐานะจากนายทหารประทวนเป็นนายทหารสัญญาบัตรโดยใช้คุณวุฒิปริญญาให้ชดเชยโดยถือตามคุณวุฒิที่ได้รับการเลื่อนฐานะตามคุณวุฒินั้น(๔) ข้าราชการทหารที่เลื่อนฐานะจากนายทหารประทวนเป็นนายทหารสัญญาบัตร(กรณีทำหน้าที่ฯ) มาก่อนวันที่ได้รับชดเชยให้ได้รับชดเชยโดยถือตามคุณวุฒิเดิมที่บรรจุเข้ารับราชการตามบัญชีการชดเชยสำหรับข้าราชการทหารที่เลื่อนฐานะจากนายทหารประทวนเป็นนายทหารสัญญาบัตรท้ายคำสั่งนี้เว้นแต่ผู้มีคุณวุฒิการศึกษาเพิ่มเติมจากคุณวุฒิแรกบรรจุและส่วนราชการมีคำสั่งให้ดำรงตำแหน่งที่ต้องใช้คุณวุฒิเพิ่มเติมนั้นในการปฏิบัติหน้าที่ราชการให้ได้รับชดเชยในคุณวุฒิของตำแหน่งนั้น(๕)กรณีชดเชยสำหรับข้าราชการทหารที่มีคุณวุฒิอื่นนอกเหนือจากที่กำหนดในคำสั่งนี้ ให้ชดเชยในจำนวนเงินที่ใกล้เคียงกับข้าราชการพลเรือนสามัญที่มีคุณวุฒิเดียวกันในการบรรจุเข้ารับราชการหรือได้รับการปรับคุณวุฒิสำหรับคุณวุฒิอื่นนอกเหนือจากนี้ให้กระทรวงกลาโหมกำหนดอัตราที่จะชดเชยโดยใช้คุณวุฒิการศึกษาที่ใช้ในการบรรจุเข้ารับราชการหรือประกาศนียบัตรหรือวุฒิบัตรที่ศึกษาเพิ่มเติมจากคุณวุฒิการศึกษาเดิมเป็นองค์ประกอบในการพิจารณา(๖) การเลื่อนชั้นเงินเดือนเพื่อชดเชยผู้ได้รับผลกระทบของนายทหารประทวนและพลอาสาสมัคร สังกัดหน่วยบัญชาการถวายความปลอดภัยรักษาพระองค์ให้ดำเนินการดังต่อไปนี้(ก) พลทหารประจำการ (พลอาสาสมัคร) ที่ได้รับเงินเดือนไม่ถึงระดับ พ.๒ชั้น ๑๖.๕ ให้เลื่อนชั้นเงินเดือนไม่เกินระดับ พ.๒ ชั้น ๑๖.๕(ข) นายทหารประทวน ชั้นยศ สิบตรี จ่าตรี จ่าอากาศตรี - สิบเอก จ่าเอกจ่าอากาศเอก ที่ได้รับเงินเดือนต่ำกว่าระดับ ป.๑ ชั้น ๑๘ให้เลื่อนชั้นเงินเดือนไม่เกินระดับ ป.๑ ชั้น ๑๘(ค) นายทหารประทวน ชั้นยศ จ่าสิบตรี พันจ่าตรี พันจ่าอากาศตรี -จ่าสิบเอก พันจ่าเอก พันจ่าอากาศเอก ที่รับเงินเดือนต่ำกว่าระดับ ป.๒ ชั้น ๑๘ให้เลื่อนชั้นเงินเดือนไม่เกินระดับ ป.๒ ชั้น ๑๘(ง) นายทหารประทวน ชั้นยศ จ่าสิบเอก พันจ่าเอก พันจ่าอากาศเอกอัตราเงินเดือนจ่าสิบเอก (พิเศษ) พันจ่าเอก (พิเศษ) พันจ่าอากาศเอก (พิเศษ) ที่รับเงินเดือนต่ำกว่าระดับป.๓ ชั้น ๑๒ ให้เลื่อนชั้นเงินเดือนไม่เกินระดับ ป.๓ ชั้น ๑๒(จ) กรณีชดเชยผู้ได้รับผลกระทบนอกเหนือจาก (ก) - (ง)ให้ถือปฏิบัติตามหลักเกณฑ์และวิธีการที่กระทรวงกลาโหมกำหนดทั้งนี้ ตั้งแต่วันที่ ๑ มกราคม พ.ศ. ๒๕๕๖ เป็นต้นไปสั่ง ณวันที่ ๓๐ เมษายน พ.ศ. ๒๕๕๗ยิ่งลักษณ์ชินวัตรรัฐมนตรีว่าการกระทรวงกลาโหม[เอกสารแนบท้าย]๑. บัญชีคุณวุฒิและอัตราเงินเดือนของบุคคลที่ได้รับการบรรจุเข้ารับราชการเป็นข้าราชการทหารท้ายกฎกระทรวงกำหนดหลักเกณฑ์และวิธีการบรรจุบุคคลเข้ารับราชการเป็นข้าราชการทหารและการให้ได้รับเงินเดือน(ฉบับที่ ๒) พ.ศ. ๒๕๕๗ บัญชีแนบท้าย ๑ ณ ๑ มกราคม พ.ศ. ๒๕๕๗๑.๑.บัญชีการเลื่อนชั้นเงินเดือนเพื่อชดเชยแก่ข้าราชการทหารผู้ได้รับผลกระทบ๑.๒. บัญชีการเลื่อนชั้นเงินเดือนเพื่อชดเชยแก่ข้าราชการทหารผู้ได้รับผลกระทบ(นายทหารสัญญาบัตร)๑.๓. บัญชีการเลื่อนชั้นเงินเดือนเพื่อชดเชยแก่ข้าราชการทหารผู้ได้รับผลกระทบสำหรับผู้สำเร็จการศึกษาจากโรงเรียนทหารต่างประเทศ๑.๔. บัญชีการเลื่อนชั้นเงินเดือนเพื่อชดเชยแก่ข้าราชการทหารผู้ได้รับผลกระทบสำหรับนายทหารสัญญาบัตรที่เลื่อนฐานะจากนายทหารประทวนโดยการทำหน้าที่๒.บัญชีคุณวุฒิและอัตราเงินเดือนของบุคคลที่ได้รับการบรรจุเข้ารับราชการเป็นข้าราชการทหารท้ายกฎกระทรวงกำหนดหลักเกณฑ์และวิธีการบรรจุบุคคลเข้ารับราชการเป็นข้าราชการทหารและการให้ได้รับเงินเดือน(ฉบับที่ ๒) พ.ศ. ๒๕๕๗ บัญชีแนบท้าย ๒ ณ ๑ มกราคม พ.ศ. ๒๕๕๗๒.๑. บัญชีการเลื่อนชั้นเงินเดือนเพื่อชดเชยแก่ข้าราชการทหารผู้ได้รับผลกระทบ(นายทหารประทวน) บัญชีแนบท้าย ๒๒.๒. บัญชีการเลื่อนชั้นเงินเดือนเพื่อชดเชยแก่ข้าราชการทหารผู้ได้รับผลกระทบ(นายทหารสัญญาบัตร)๒.๓. บัญชีการเลื่อนชั้นเงินเดือนเพื่อชดเชยแก่ข้าราชการทหารผู้ได้รับผลกระทบสำหรับผู้สำเร็จการศึกษาจากโรงเรียนทหารต่างประเทศ๒.๔. บัญชีการเลื่อนชั้นเงินเดือนเพื่อชดเชยแก่ข้าราชการทหารผู้ได้รับผลกระทบสำหรับนายทหารสัญญาบัตรที่เลื่อนฐานะจากนายทหารประทวนโดยการทำหน้าที่(ดูข้อมูลจากภาพกฎหมาย)ปริยานุช/ผู้จัดทำ๒ พฤษภาคม ๒๕๕๗อุษมล/ผู้ตรวจ๘ พฤษภาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๗๓ ง/หน้า ๑/๑ พฤษภาคม ๒๕๕๗